Document ID: 32002D0646

Komission päätös,
tehty 31 päivänä heinäkuuta 2002,
eläinten terveysvaatimuksista ja eläinlääkärintodistuksesta tuoreen lihan tuonnissa tietyistä Afrikan maista tehdyn päätöksen 1999/283/EY muuttamisesta erityisesti Botswanan osalta sekä eläinten terveyttä ja kansanterveyttä koskevista vaatimuksista sekä eläinlääkärintodistuksista tarhatun tai luonnonvaraisen riistan lihan ja kaninlihan tuonnissa kolmansista maista tehdyn päätöksen 2000/585/EY muuttamisesta
(tiedoksiannettu numerolla K(2002) 2889)
(ETA:n kannalta merkityksellinen teksti)
(2002/646/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon terveyttä ja eläinten terveyttä koskevista ongelmista nautaeläinten, sikojen, lampaiden ja vuohien sekä tuoreen lihan tai lihavalmisteiden tuonnissa kolmansista maista 12 päivänä joulukuuta 1972 annetun neuvoston direktiivin 72/462/ETY(1), sellaisena kuin se on viimeksi muutettuna asetuksella (EY) N:o 1452/2001(2), ja erityisesti sen 14 artiklan 3 kohdan,
ottaa huomioon kansanterveyttä ja eläinten terveyttä koskevista ongelmista luonnonvaraisen riistan tappamisessa ja luonnonvaraisen riistan lihan markkinoille saattamisessa 16 päivänä kesäkuuta 1992 annetun neuvoston direktiivin 92/45/ETY(3), sellaisena kuin se on viimeksi muutettuna direktiivillä 97/79/EY(4), ja erityisesti sen 16 artiklan 3 kohdan,
ottaa huomioon eläinten terveyttä ja kansanterveyttä koskevista vaatimuksista sellaisten tuotteiden yhteisön sisäisessä kaupassa ja yhteisöön tuonnissa, joita eivät koske direktiivin 89/662/ETY ja, taudinaiheuttajien osalta, direktiivin 90/425/ETY liitteessä A olevassa I luvussa mainittujen erityisten yhteisön säädösten kyseiset vaatimukset, 17 päivänä joulukuuta 1992 annetun neuvoston direktiivin 92/118/ETY(5), sellaisena kuin se on viimeksi muutettuna komission päätöksellä 1999/724/EY(6), ja erityisesti sen 10 artiklan 3 kohdan, 15 artiklan ja 22 artiklan,
sekä katsoo seuraavaa:
(1) Tuoreen lihan tuonnissa tietyistä Afrikan maista sovellettavista eläinten terveysvaatimuksista ja eläinlääkärintodistuksista säädetään komission päätöksessä 1999/283/EY(7), sellaisena kuin se on viimeksi muutettuna päätöksellä 2002/219/EY(8).
(2) Luonnonvaraisen ja tarhatun riistan lihan ja kaninlihan tuonnissa kolmansista maista sovellettavista eläinten terveyttä ja kansanterveyttä koskevista vaatimuksista ja eläinlääkärintodistuksista säädetään komission päätöksessä 2000/585/EY(9), sellaisena kuin se on viimeksi muutettuna päätöksellä 2002/219/EY.
(3) Botswanassa sijaitsevalla EY:n hyväksymällä vyöhykkeellä nro 7 ilmoitettiin suu- ja sorkkatautitapaus 7 päivänä helmikuuta 2002, ja Botswanan toimivaltainen eläinlääkintäviranomainen keskeytti viipymättä luuttomaksi leikatun naudan-, lampaan- ja vuohenlihan sekä tarhattujen ja luonnonvaraisten sorkka- ja kavioeläinten tuoreen lihan viennin Euroopan yhteisöön koko maan alueelta.
(4) Toimivaltainen eläinlääkintäviranomainen toimitti aluejakoa koskevat tiedot ja vakuudet Botswanan vyöhykkeiden 10, 11, 12, 13 ja 14 osalta, joista näin ollen sallittiin luuttomaksi leikatun tuoreen naudan-, lampaan- ja vuohenlihan sekä tarhattujen ja luonnonvaraisten sorkka- ja kavioeläinten lihan tuonti yhteisöön päätöksellä 2002/219/EY.
(5) Direktiivin 72/462/ETY mukaan kolmannen maan voidaan katsoa olleen suu- ja sorkkataudista vapaa vähintään kahden vuoden ajan, vaikka rajallinen määrä tautitapauksia olisikin kirjattu rajallisessa osassa sen aluetta, jos tautitapaukset on saatu loppumaan kolmea kuukautta lyhyemmässä ajassa.
(6) Botswanassa on käytetty ehkäisevää rokotetta, minkä jälkeen rokotetut eläimet on teurastettu, eikä uusista tautitapauksista enää ole ilmoitettu.
(7) Näin ollen on olemassa riittävät takeet jatkaa Botswanan aluejakoa ja sallia luuttomaksi leikatun naudan-, lampaan- ja vuohenlihan sekä tarhattujen ja luonnonvaraisten sorkka- ja kavioeläinten lihan tuonti vyöhykkeiltä 5, 6, 7, 8, 9 ja 18.
(8) Päätökset 1999/283/EY ja 2000/585/EY on muutettava vastaavasti.
(9) Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
ON TEHNYT TÄMÄN PÄÄTÖKSEN:
1 artikla
1. Korvataan päätöksen 1999/283/EY liite II tämän päätöksen liitteellä I.
2. Korvataan päätöksen 1999/283/EY liitteessä III olevassa terveystodistuksen mallissa A oleva alaviite 5 seuraavasti: "Botswanan osalta riippumatta siitä, että Botswanassa todettiin helmikuussa 2002 suu- ja sorkkatautitapauksia EY:n taudista vapaaksi määrittämällä alueella, kyseistä aluetta voidaan pitää suu- ja sorkkataudista vapaana 8 päivään helmikuuta 2003 asti ilman rokotuksia ainakin 12 kuukautta."
2 artikla
1. Korvataan päätöksen 2000/585/EY liite II tämän päätöksen liitteellä II.
2. Korvataan päätöksen 2000/585/EY liitteessä III olevassa terveystodistuksen mallissa A oleva alaviite 5 ja mallissa F oleva alaviite 7 seuraavasti: "Vastaavan kotieläinlajin tuoretta lihaa koskevassa voimassa olevassa päätöksessä tarkoitettu version numero on kuitenkin merkittävä, ja lisäksi Botswanan osalta riippumatta siitä, että Botswanassa todettiin helmikuussa 2002 suu- ja sorkkatautitapauksia EY:n taudista vapaaksi määrittämällä alueella, kyseistä aluetta voidaan pitää suu- ja sorkkataudista vapaana ilman rokotuksia 8 päivään helmikuuta 2003 asti ainakin 12 kuukautta."
3 artikla
Tämä päätös on osoitettu kaikille jäsenvaltioille.
Tehty Brysselissä 31 päivänä heinäkuuta 2002.

Labels: 17
5
0
3
18